Lav et referat af nedenstående tekst:

Tekst:
En drøm kan være tæt på at gå i opfyldelse for 14-årige Kaya Knudsen fra Thisted. Thisted Kommune har nemlig indvilliget i at sætte 300.000 af til at få EM i wakeboarding til Thy Cablepark. Og falder økonomien på plads og eventet bliver en realitet, vil det være stort, mener Kaya. - Det bliver mega fedt, også her for området. Og så vil der være flere, der vil få øjnene op for, at der er noget, der hedder wakeboarding, fortæller Kaya Knudsen, der selv har dyrket det i fire år. Flyttes på grund af krigen i Ukraine Mesterskabet skulle egentlig være foregået i Ungarn, men her er begivenheden aflyst, fordi konkurrence-spottet ligger for tæt på det krigshærgede Ukraine. EM i wakeboarding vil strække sig over en uges konkurrencer i august. Man skønner, at der vil dukke mellem 200 og 300 deltagere op. Heriblandt en gruppe fra sportens absolut øverste hylde. - Det bliver omsat til en masse god omtale, der går hele verden rundt. Så det kan potentielt også føre til en masse wakeboard-turisme, lyder vurderingen fra Simon Overgaard Rasmussen, der er træner og baneoperatør ved Thy Cablepark. Drømmen lever Thy har tidligere lagt jord og vand til et større vandsportsmesterskab. Tilbage i 2017 blev der nemlig afholdt VM i stand up padle i Vorupør, og det ville være et stort scoop, hvis man kunne få et EM til Thy. Også selvom det er en lille sport. - Det er en af de små idrætsgrene, men Danmark er et stort sportsland, så hvis et EM kan flyttes til Thy, så tror jeg, vi ville være positive overfor det, fortæller H. C. Østerby, der er formand for Sport Event Denmark. Det er en melding man kan bruge til noget. For i sidste ende kræver det også, at netop Sport Event Denmark putter lidt penge i kassen. Sker det, så kan det være, at Kaya Knudsen kan kæmpe om europæisk hæder på hjemmebane. - Nu må vi jo se, om jeg kommer med. Måske... Det tror jeg, lyder det ydmygt fra den 14-årige wakeboarder. Europamesterskabet finder sted d. 22-29 august.

Referat:
EM i wakeboarding kan være på vej til Thy, efter Thisted Kommune har meldt sig ind i kampen.